Foto’s: Talle gevaarlike diere ontsnap uit dieretuin weens vloede in GeorgiëPogings om die seekoei weer na veiligheid te bring nadat dit uit die Tbilisi-dieretuin in Georgië ontsnap het weens die vloede Foto: Tinatin Kiguradze, Facebook Talle diere loop op vrye voet in Tbilisi in Georgië nadat gedeeltes van die dieretuin tydens vloede verwoes is. Verskeie diere, waaronder ses tiere, ses leeus en agt bere het uit hul hokke ontsnap. Die polisie het reeds ŉ paar diere doodgeskiet uit vrees vir die inwoners se veiligheid. Ses wolwe is buite ŉ kinderhospitaal doodgeskiet, volgens die uitsaaier Rustavi 2. Minstens agt mense is dood in die vloede. Pres. Giorgi Margvelashvili het sy meegevoel betuig met die slagoffers en onderneem dat die opbouingsproses vinnig sal begin. Die regering het ŉ krisissentrum gevestig. Alhoewel die donderstorms van die afgelope paar dae opgeklaar het, maan die ministerie van binnelandse sake persone om steeds binnenshuis te bly.